આમ તો રમણલાલને કાઈ વાંધો નહોતો. વીસ વીઘા જેટલી જમીન. એકનો એક છોકરો હતો. છોકરાથી મોટી બે દીકરી હતી. દીકરી હાડેતી અને રૂપાળીયુ પણ ખરી એટલે એનો સંબંધ ફટ દઈને થઇ ગયો. લગ્ન પણ થઇ ગયા. બે ય જમાઈને સુરતમાં ઘરના મકાન હતા. આમ તો વરસો પહેલા એ બેય જમાઈના બાપા સુરત ગયેલા. બે ય જમાઈનો જન્મ સુરતમાં જ થયેલો. બેય ને પહેલા હીરામાં સારું હતું અને બેય ને અત્યારે કાપડમાં ય સારું છે એમ રમણલાલ કહેતા. હવે પાછળ વધ્યો વિવેક!! બાર ધોરણ બાજુના ગામમાં ભણીને વિવેક કોલેજ કરવા અમદાવાદ ગયો. કોલેજ પૂરી થઈ એટલે મોટી કોલેજમાં ગયો અને હવે પરિક્ષાઓ આપે છે એમ રમણલાલ કહેતા!!